Beszámoló Radnai Tamás – KÖB elnök

Az október 17-i választmányon történt delegáltságom óta 3 ülést tartott a KÖB: október 26-án, november 10-én és november 24-én. Ezek fő témája a KÖB ügyrendjének véglegesítése, az MA/MSc ösztöndíj kiírása és elbírálása, a Terepgyakorlati ösztöndíj kiírása és az egyszeri pályázatok bírálása.

* Az ügyrendet a november 16-i Kari Tanács elfogadta és azt követően érvénybe is lépett.
* Az MA/MSc ösztöndíj pályázat jelentősebb probléma nélkül lezajlott 151-en pályáztak, közülük 148-an feleltek meg a kiírás feltételeinek. Az ösztöndíjat elnyerők a decemberi és januári kifizetéskor jutnak hozzá a pénzükhöz.
* A Terepgyakorlati ösztöndíj a héten kerül kiírásra.

Részt vettem egy EHSZÖB ülésen melynek fő témája az e-szoctám felület javítása volt.

A november 18-tól 21-ig Velencén megrendezett TTK HÖK vezetőképzőjének szociális szekcióját vezettem.

A szoceh levelezést átvettem, többé-kevébé időben próbáltam válaszolni az ide érkező kérdésekre.

A novemberi utalások rögzítésénél hiba történt, így 11 olyan hallgató is kapott szoctámot, aki nem juttatásképes (elhasználta az összes államis félévét), ez a decemberi utalási lista összeállításakor korrigálva lett.

*Köszönöm, hogy elolvastátok a beszámolót, szívesen válaszolok a felmerülő kérdéseitekre!*

Budapest, 2011. november 27.

Radnai Tamás